
VILNIAUS MIESTO SAVIVALDYBĖS BIUDŽETO LĖŠŲ SKYRIMO VILNIAUS MIESTO ISTORIJOS TYRĖJŲ STIPENDIJOMS SUTARTIS

2026 m.           d.  Nr. 
Vilnius

Vilniaus miesto savivaldybės administracija (toliau – Savivaldybės administracija), atstovaujama Kultūros skyriaus vedėjo Tado Rimdžiaus, veikiančio pagal Vilniaus miesto savivaldybės administracijos direktoriaus 2026 m. liepos 31 d. įsakymą Nr. 30-1920/26, ir vardas pavardė (toliau – Stipendijos gavėjas), sudarė šią sutartį (toliau – sutartis).

I. SUTARTIES PAGRINDAS

1. Vilniaus miesto savivaldybės administracijos direktoriaus 2026 m. liepos 31 d. įsakymas Nr. 30-1920/26 „Dėl 2026 metų Vilniaus miesto istorijos tyrėjų stipendijų skyrimo“.

II. SUTARTIES DALYKAS

2.1. Sutarties dalykas yra Stipendijos gavėjui vardas pavardė skiriama Vilniaus miesto istorijos tyrėjų stipendija (toliau – stipendija)  suma skaičiais (suma žodžiais) Eur.
2.2. Stipendija skiriama iš 4 programos „Kultūra“ sąmatos Nr. 4000695.

III. ŠALIŲ ĮSIPAREIGOJIMAI

3. Savivaldybės administracija įsipareigoja:
3.1. lėšas pervesti Stipendijos gavėjui į Stipendijos gavėjo sąskaitą Nr. sąskaitos numeris, esančią banko pavadinimas banke, banko kodas xxxxx, mokant visą skirtą stipendiją iš karto;
3.2. teisės aktų nustatyta tvarka išieškoti lėšas iš Stipendijos gavėjo Savivaldybės administracijos naudai, jeigu Stipendijos gavėjas panaudoja jas nesilaikydamas Vilniaus miesto savivaldybės biudžeto lėšų skyrimo Vilniaus miesto istorijos tyrėjų stipendijoms nuostatų ir šios sutarties sąlygų arba nepateikia atlikto tyrimo elektroninės kopijos.
4. Stipendijos gavėjas įsipareigoja:
4.1. lėšas naudoti tik pagal paskirtį, nurodytą Vilniaus miesto savivaldybės biudžeto lėšų skyrimo Vilniaus miesto istorijos tyrėjų stipendijoms nuostatų, patvirtintų 2024 m. sausio 22 d. Savivaldybės administracijos direktoriaus įsakymu Nr. 30-118/24  „Dėl Vilniaus miesto savivaldybės biudžeto lėšų skyrimo Vilniaus miesto istorijos tyrėjų stipendijoms nuostatų tvirtinimo“, 29 punkte;
4.2. laikytis Vilniaus miesto savivaldybės biudžeto lėšų skyrimo Vilniaus miesto istorijos tyrėjų stipendijoms nuostatų, skiriant dėmesį tyrimo viešinimui (sutarties 1 priedas), ir šios sutarties sąlygų;
4.3. ne vėliau kaip iki kitų metų sausio 10 dienos Savivaldybės administracijos Kultūros skyriui (pasikeitus pavadinimui – kitam Vilniaus miesto savivaldybės administracijos struktūriniam padaliniui, kuruojančiam kultūros sritį) pateikti Vilniaus miesto savivaldybės biudžeto lėšų skyrimo Vilniaus miesto istorijos tyrėjų stipendijoms ataskaitą (sutarties 2 priedas) ir atlikto tyrimo elektroninę kopiją. 
5. Savivaldybės administracija, mokėdama stipendiją ir vykdydama nurodytą lėšų panaudojimo kontrolę, ir Stipendijos gavėjas, vykdydamas Sutartyje nurodytas veiklas bei funkcijas, turi užtikrinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymo bei kitų teisės aktų, reglamentuojančių asmens duomenų apsaugą, reikalavimų laikymąsi.



IV. SUTARTIES VYKDYMAS IR NUTRAUKIMAS

6. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.
7. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl sutarties papildymo, pakeitimo ar nutraukimo. Sutarties papildymai, pakeitimai arba sutarties nutraukimas galioja tik raštu sutikus abiem šalims.
8. Savivaldybės administracija turi teisę sutartį nutraukti apie tai įspėjusi Stipendijos gavėją prieš 7 dienas, jeigu Stipendijos gavėjas nevykdo arba netinkamai vykdo sutartimi prisiimtus įsipareigojimus.
9. Sutartį nutraukus dėl Stipendijos gavėjo kaltės, Stipendijos gavėjas privalo per 15 darbo dienų grąžinti į Savivaldybės administracijos Finansų skyriaus Apskaitos poskyrio sąskaitą visą iš Savivaldybės biudžeto gautą sumą.
10. Sutartį nutraukus dėl Savivaldybės administracijos kaltės, Savivaldybės administracijos Finansų skyriaus Apskaitos poskyris apmoka stipendijos dalis, numatytas iki sutarties nutraukimo dienos, neviršydamas šios sutarties 2.1 papunktyje nurodytos sumos.
11. Ginčai dėl šios sutarties vykdymo sprendžiami šalių susitarimu, o nesutarus – Lietuvos Respublikos įstatymų nustatyta tvarka.

V. BAIGIAMOSIOS NUOSTATOS
	
12. Sutartis sudaryta dviem vienodą teisinę galią turinčiais egzemplioriais, po vieną kiekvienai šaliai.
13. Sutartis įsigalioja nuo jos pasirašymo dienos ir galioja iki einamųjų metų gruodžio 31 dienos. Vilniaus miesto savivaldybės biudžeto lėšų skyrimo Vilniaus miesto istorijos tyrėjų stipendijoms ataskaita ir atlikto tyrimo elektroninė kopija turi būti pateikta ne vėliau kaip iki kitų metų sausio 10 dienos.

VI. ŠALIŲ REKVIZITAI

	Vilniaus miesto savivaldybės administracija
Konstitucijos pr. 3, LT-09601 Vilnius
Įm. kodas 188710061
A. s. LT294010042403849786
AB Luminor bankas
Banko kodas 40100
Tel. (0 5) 211 2150




Kultūros skyriaus vedėjas
Tadas Rimdžius

Bankas
Banko kodas  

El. paštas 



Vardas pavardė



